CELEX: E2007P0001
Language: fi
Date: 2007-01-31 00:00:00
Title: Fürstliches Landgerichtin 31 päivänä tammikuuta 2007 tekemän päätöksen mukainen pyyntö saada EFTAn tuomioistuimelta neuvoa-antava lausunto Sedin Poricia vastaan käytävässä rikosasiassa (Asia E-1/07)

28.6.2007   
            
            
               FI
            
            
               Euroopan unionin virallinen lehti
            
            
               C 143/13
            
         Fürstliches Landgerichtin 31 päivänä tammikuuta 2007 tekemän päätöksen mukainen pyyntö saada EFTAn tuomioistuimelta neuvoa-antava lausunto Sedin Poricia vastaan käytävässä rikosasiassa
   (Asia E-1/07)
   (2007/C 143/08)
   Fürstliches Landgericht (Liechtensteinin ruhtinaskunnan tuomioistuin) päätti 31 päivänä tammikuuta 2007 tekemällään päätöksellä esittää EFTAn tuomioistuimelle pyynnön, joka saapui tuomioistuimen kirjaamoon 7 päivänä helmikuuta 2007, saada Sedin Poricia vastaan käytävässä rikosasiassa neuvoa-antava lausunto seuraavista kysymyksistä:
   
               1.
            
            
               Onko sellainen säännös kuin Liechtensteinin asianajajan ammatin harjoittamista koskevan lain [Rechtsanwaltsgesetz] 57 a §, jonka mukaan sellaisissa menettelyissä, joissa asianajaja edustaa osapuolta tai joissa puolustusasianajajan on oltava läsnä, palveluja tarjoavan EU:n asianajajan on pyydettävä paikallinen asianajaja osallistumaan menettelyyn hänen kanssaan [Einvernehmensrechtsanwalt] Liechtensteinin asianajajan ammatin harjoittamista koskevan lain 49 §:n mukaisesti, yhdenmukainen niiden ETA-sopimuksen säännösten kanssa, jotka koskevat palvelujen tarjoamisen vapautta (ETA-sopimuksen 36 artiklan 1 kohta), ja erityisesti asianajajien palvelujen tarjoamisen vapauden tehokkaan käyttämisen helpottamisesta 22 päivänä maaliskuuta 1977 annetun neuvoston direktiivin 77/249/ETY ja erityisesti sen 5 artiklan toisen luetelmakohdan kanssa?
            
         
               2.
            
            
               Jos EFTAn tuomioistuimen vastaus ensimmäiseen kysymykseen on kielteinen: voidaanko sellaista kansallista lainsäännöstä kuin Liechtensteinin asianajajan ammatin harjoittamista koskevan lain 57 a §:ää, jolla ei saateta ETA-sopimuksen 7 artiklan b alakohdan mukaisesti annettua direktiiviä, kuten kysymyksessä 1 mainittua direktiiviä, asianmukaisesti osaksi kansallista lainsäädäntöä, kuitenkin soveltaa ETA-sopimuksen osapuolena olevassa valtiossa?